
Slowenische Sproch 


Slowenisch (windisch) is a slawische Sproch und gheat nebn 
Bosnisch, Krowodisch und Seabisch (Seabokrowodisch) zua 
westlichn Untagruppn vom Siidslawischn, des wiedarum a Zweig 
von de slawischn Sprochn is. 


Slowenisch wead wotweid vo in etwa 2,4 Millionen Leid gsprochn. In Slowenien is es Stodssproch 
und is duat de Muttasproch vo knopp 90 % von da Bevolkerung.^ Es gibt owa a no bedeitende 
slowenische Mindaheitn in Italien (uma 100.000), Ostareich (uma 50.000), Krowozien (uma 20.000) 
und Ungarn (uma 6.000). In da slowenischn Diaspora, oiso aussahoib von dem Keangebiet, lebn 
wotweid gschatzte 400.000 bis 500.000 Slowenischsprochige, voa oim in Argentinien , Australien, Kanada und in de USA. 

Vawondtschoftn innahoib vo de slawischn Sprochn 

Vabreitung 


Slowenisch 

(slovenscina, slovenski jezik) 

Gredd in 

Slowenien, Ostareich, Italien, 

Ungarn 

Sprecha 

2,4 Millionen 

Linguistische 

Klassifikation 

■ Indogeamanische Sprochn 

Slawische Sprochn 

Sidslawische 

Sprochn 

Slowenisch 

Amtlicha Status 

Amtssproch vo 

Slowenien, Europaische Union 
und in Tein vo Keantn und Friaul- 
Julisch-VenetienW 

Sprochcodes 

ISO 639-1: 

si 

ISO 639-2: 

(B) slv 0 


Es Slowenische geht fliessend in de cakavischn und kajkavischn Dialekte vom Krowodischn iiba, is owa weniga noh vawondt mitm 
Stokavischn, des de Grundloge von de bosnischn, krowodischn und seabischn Standardsprochn is. Odare Vabindungen lossn si a zum 
Slowakischn nochweisn, des olladings zu de westslawischn Sprochn gheat. 

Mundoatn 


Es Slowenische wead seit de in dea Frog grundlegendn Oabeitn vom Fran Ramovs traditionell in siebn Dialektgruppn eiteit: 

1. Keantna Dialekte (hauptsechlich in Ostareich gsprochn), 

2. Kustendialekte (zun Tei in Italien gsprochn), 

3. Obakraina Dialekte, 

4. pannonische Dialekte (zun Tei in Ungarn und Ostareich gsprochn) 
































5. Rovte-Dialekte 

6. steirische Dialekte (zun Tei in Ostareich gsprochn) und 

7. Untakraina Dialekte. 

Insgesomt weadn im Slowenischn ned weniga ois 48 Varietaten, oiso Mundoaten untaschiedn. 
Setzt ma des in an Bezug mit da Zoi da Sprecha, donn eagibt si, dass des Slowenische a gonz 
aussaoadntlich varietatenreiche Sproch is. 

Des Standardslowenische is iibrigens a Sproch, de aus vaschiedene Dialekte und histoarische 
Entwicklungsstufn vom Slowenisch konstruiad woadn is, des hoasst, es stimmt mit kan anzign 
heit im slowenischn Sprochgebiet gsprochenen Dialekt iibaein. Ned amoi in da slowenischn 
Hauptstod Laiboch, de natiialich an wichtign Einfluss auf de gonze slowenische Kultua hod, 
wead Standardslowenisch gsprochn. 



Dialekte und Dialektgruppn vom 
Slowenischn nochm Fran Ramovs 
( 1931 ) 


Sprochgschicht 


Ob da Mittn vom 6. Joahundat noch Christus san de Slawn noch und noch in de Tola von Save, Drau, Mua, Isonzo und Enns 
voadrunga. Bis zum End vom 7. Joahundat is des sogenonnte Protoslowenische donn in am recht an grossn Gebiet gsprochn wuadn, 
des im Westn bis zum Tagliamento undn Goif vo Triest greicht hot, im Noadn haums bis in de schwaara zuagenglign Oipmtala (z. B.: 
Windischgarsten) gsiedlt, drunta woa da bairisch bsiedlte Traungau. In da Gegend vo Wean, und im Ostn bis zum Plottnsee woan de 
Sidslawn jo duach de Awaren gschizt, de de slawische Bsiedlung vo de Oipm- und Flisstola autriebm haum. Im Middloita hot si des 
protoslowenische Sprochgebiet donn noch und noch vaklanat und is in de Rondgebiete mea und mea vom Boarischn, Furlanischn, 
Venezianisch-Italienischn und Ungarischn vadrangt wuadn. Es Sprochgebiet hot si donn owa stabilisiat und is sogoa bis heid, 
mindestns owa bis zua Mittn vom 19. Joahundat weitgehend gleich bliebn. 

Die odestn bis heid iibaliefatn Texte in slowenischa Sproch san de Freisinga Manuskripte, lituagische Texte aus da Zeit urns Joa 1000, 
de zugleich a iibahaupt zu de odestn Dokumente in ana slawischn Sproch ghean und heid in da Boarischn Stodsbibliothek z Minga 
aufbewoat weadn. Vom 11. bis zua Mittn vom 16. Joahundat gibts aussadem a no a poa ondane Dokumente auf Slowenisch, voa oim 
juristische und religiose. Es easchte druckte Buach auf Slowenisch woa donn im 1550a-Joa da Catechismus vom Primus Truber 
(slowenisch Primoz Trubar, 1508-1586), dea des Weak im Exil in Tubingen in Schwobn gschriebn hot. Es zweite druckte slowenische 
Buach woa wiedarum a religiosa Text, und zwoa de Ubasetzung von da Heilign Schrift ausm 1584a-Joa vom Georg Dalmatin 
(slowenisch Jurij Dalmatin, 1547-1598), dea wia da Truber a protestantischa Prediga woa. De Literatua woan a de easchtn 
Standardisierungsvasuche; da Truber hot si do an da Sproch vo Laiboch und an seina untakrainerische Muttasproch oghoitn. Mit da 
Gegnreformation is des Eabe vom Truber und vom Dalmatin vaschiitt gonga, nua im Noadostn, dea zu Ungarn gheat hot, hobn de 
Protestantn a Schriftsproch entwicklt, de a literarisch vawendt woadn is. 

Ois gsprochene Sproch hots des Slowenische natiirli weita gebn, es woa owa oiwei nua nochrongig gegniiba de offizion Stodssprochn 
in de jeweilign habsburgischn Kronlenda, oiso gegniibam Standarddeitschn, em Italienischn odam Ungarischn. Es hot donn bis ins 19. 
Joahundat dauat, bis da zweite Vasuch gstartet woan is, ausm slowenischn a Literatuasproch zmochn. Es modeane Standardslowenisch 
wiad do voa oim auf de Grammatik vom Bartholomaus Kopitar (slowenisch Jernai Kopitar) ausm 1809a-Joa zruckgfuat. Dass aus dera 
Grammatik donn des Standardweak fua de gemeinsome slowenische Schriftsproch woadn is, dabei hobn voa oim da Dichta Franz 
Prescheren (slowenisch France Preseren, 1800-1849) und da Kunstfoadara Sigmund Zois (Freiherr von Edelstein, slowenisch Ziga 
Zois, 1747-1819) a gonz wichtige Roin gspiit. Die slowenische Rechtschreibung is donn im Wesentlichn vom Max Pleterschnik 
(slowenisch Maks Pletersnik, 1840-1923) in seim slowenisch-deitschn Woatabuach vom 1894a- und 1895a-Joa so fixiat woadn, wias 
heit no gilt. 

Nochm Zweitn Wotkriag is im 1918a-Joa es meiste vom slowenischn Sprochgebiet zum Konigreich vo de Seabn, Krowodn und 
Slowenen kummen, des wos im 1929a-Joa donn in Jugoslawien umbenonnt woadn is. Es Slowenische woa do donn em 
Seabokrowodischn undogeoadnet, des wos de dominierende Sproch vom jugoslawischn Stod woa. Im 1941a-Joa is es slowenische 
Sprochgebiet noch da Besetzung vo Jugoslawien donn unta de Achsnmechte aufteit woadn. Die Deitschn hobn a brutale 
Germanisierungspolitik betriebn, und de Ungarn hobn ebnfois de Magyarisierung von eanam neig dazuagwonnenen Gebiet 
vorantriebn; de Italiener woan zwoa bedeitend toleranta, san owa scho im 1943a-Joa vo de Deitschn easetzt woadn. Nochm Kriag is es 
Slowenische donn rechtlich stoak aufgweatet woadn und woa offiziell a ane von de Stodssprochn vo Jugoslawien. Gonz zfriedn woan 
de Slowenen mit da jugoslawischn Sprochnpolitik owa a donn no ned, wos in de 1980a-Joa bei de imma steaka weadenden 
Unobhangigkeitstendenzn a a gewisse Roin gspiit hot. Mit da Unobhangigkeit im 1991a-Joa is des Problem donn owa endgiiltig glost 
woadn. Bis heit unglost san dagegn - jedenfois aus slowenischa Sicht - so monche Probleme mit de Sprochrechte vo de slowenischn 
Mindaheitn in Italien, Ostareich und Ungarn. Mea oda weniga zfriedn is de slowenische Regierung mit da Situation in da italienischn 
Provinz Triest und in de Gebiete in Keantn mit ana grossn slowenischn Mindaheit, unzfriedn is sie mit da Loge in de ondan 
slowenischsprochign Gebiete vo Italien und Ostareich sowie in Ungarn. 

Mitn Beitritt zua EU is Slowenisch im 2004a-Joa a ane von de Omtssprochn von da EU woadn. 

Phonologie 
















Es Slowenische hod 8 Sobstlaute (Vokale) und 21 Mitlaute (Konsonantn), de mid 25 Buchstobn gschriebn weadn. 


Schrift 

Gschriebn wiad es Slowenische seit jehea mit lateinische Buachstobn, wobei fiia de Laute, de im lateinischn Alphabet fon, Hakerln 
(diakritische Zeichn) auf de Buchstobn gsetzt weadn. Dafiia weadn a poa ondane Buchstobn vom lateinischn Alphabet im Slowenischn 
ned braucht und tauchn deshoib nur in Fremdwoata auf. Vo A bis Z fon wegn dem des Q, des W, des X und des Y und dazua kummen 
des C (nochm C), des S (nochm S) und des Z (nochm Z). Ois zsommgrechnt eagibt des 25 Buchstobn, oiso imma no um an weniga ois 
im lateinischn Standardalphabet. 


Sobstlaute (Vokale) 

Es Slowenische hod ocht Sobstlaute. Des san zwoa imma no drei mea ois im Krowodischn oda Seabischn, vaglichn mit de meistn 
ondan Sprochn is owa ned vii. 



vuan 

middig 

hintn 

gschlossn 

i 


u 

hoibgschlossn 

e 

a 

0 

hoiboffn 

D 

offn 


a 



Olle Sobstlaut kummen a in longe betonte Siibn voa, es betonte d is owa oiwei kuaz, zum Beispii in pes [pas] („Hund“). 


Prosodie 

Im Standardslowenischn gibts zwa Meglichkeitn, wia ma a Woat betonen ko. Wochane von dea jeweilign Peason vawendt wiad, hengt 
voa oim vo da Region ob, aus deas kummt. Des easchte System, des odane vo de zwa, is tonal und untascheidt zwischn drei Oatn vo 
Akzente: follend kuaz ('), follend long ( A ) und steigend long ('). Siibn am Onfong oda in da Mittn vom Woat hobn dabei oiwei an 
longen Akzent, wearend a kuaza Akzent nua am Woatende oda in asiibige Woata vuakummt. Da Akzent ko si dabei je noch Flexion 
endan, zum Beispii vo brati („lesn“, steigend long) zu brat („lesn gehn“, follend long). Aussadem eagebn si je noch Oat vom Akzent 
oft grosse Bedeitungsuntaschied: brat (follend kurz) haasst zum Beispii ned „lesn“, sondan „Bruada“. Des tonale Akzentsystem is voa 
oim charakteristisch fia de Kraina Dialekte; in mea ois da Hoftn vom slowenischn Sprochgebiet gibts owa kane tonalen Akzente mea. 
Im zweitn System wiad da Akzent ned tonal, sondan dynamisch, oiso nua duach de Betonung und de Siibnleng ausdruckt. A in dem 
System eagebn si owa einige Schwierigkeitn, woi da Akzent im Slowenischn in monche Woata in jeda Flexion fix, in ondane Woata 
dagegn mobil is. So bleibt da Akzent in mesto („Stod“) oiwei auf da easchtn Siibn, egal in wocham Foi, wearenda in meso („Fleisch“) 
in monche Foamen vom Woatende andn Ofong wondat: meso (easchta und viata Foi Azoi: „es Fleisch"), mesa (zweita Foi Azoi: „vom 
Fleisch"), mesu (dritta Foi Azoi: „em Fleisch"). 


Mitlaute (Konsonantn) 

Es Slowenische hod 21 Mitlaute, wos ned bsundas vii is, owa a ned bsundas weng. 

Fost a jeda Buchstob entspricht genau am Phonem. Ondas ois im Boarischn weadn nua foigende Buchstobn ausgsprochen: C /ts/, C 
/tJV, H IxJ, L fU oda /w/, S /J7, V /v/ oda /w/, Z /z/ und Z l~$l. Es L wiad am Woatende und voa am Mitlaut ois /w/ ausgsprochn, sunst 
ois /]/; zum Beispii vedel („ea [hot] gwusst“), vedela („sie [hot] gwusst“) oda raziskovalec (easchta Foi Azoi: „da Foascha"), 
raziskovalca (zweita Foi Azoi: „vom Foascha"). Es gibt owa a a poa Ausnohmen. Es V wiad im Slowenischn nua donn ois /v/ 
ausgsprochn, wenns voa am Sobstlaut steht, sunst ois /w/. Des ko dazua fiian, dass si da Laut je noch Flexion von am Woat endan ko: 
cerkev (easchta Foi Azoi: „de Kiachn"), cerkve (zweita Foi Azoi: „vo da Kiachn"). 

Morphologie 


Es Slowenische hod wia olle slawischn Sproch an stoak flektierendn Sprochbau. 


Flexion vo de Haupt-, Fua- und Eignschoftswoata 

Haupt-, Fiia- und Eignschoftswoata miassn in Foi, Zoi und Geschlecht untaranonda opasst weadn. Dabei gibts sex Felle, oiso um drei 
mea ois im Boarischn: Nominativ (Wea-Foi), Genitiv (Vo-wem-Foi), Dativ (Wem-Foi), Akkusativ (Wen-Foi), Lokativ (Wo-Foi) und 
Instrumental (Mit-wos-Foi), wobei de letztn zwa imma nua mit Voawoata (Prapositionen) heagnumma weadn. Donn gibts drei Zoin, 
und zwoa Singular (Azoi), Dual (Zwazoi) und Plural (Meazoi). Geschlechta gibts wia im Boarischn drei, nemli Maskulinum 
(mennlich), Femininum (weiblich) und Neutrum (sechlich). 

Die meglichn Kombinationen, de si daraus eagebn, san in da foigendn Tabon zum seng, in dea olle Foamen vo lep hrib („schena 
Beag“, mennlich), lepa hisa („schens Haus“, auf Slowenisch weiblich) und lepo mesto („schene Stod“, auf Slowenisch sechlich) 
aufgfuat san: 


Zoi 

Singular 

Dual 

Plural 

Foi 

Maskulinum 

Femininum 

Neutrum 

Maskulinum 

Femininum 

Neutrum 

Maskulinum 

Femininum 

Neutrum 

Nominativ 

lep(i) hrib 

iepa hisa 

lepo 

mesto 

lepa hriba 

lepi hisi 

lepi 

mesti 

lepi hribi 

lepe hise 

lepa 

mesta 

Genitiv 

lepega hriba 

lepe hise 

lepega 

mesta 

lepih hribov 

lepih his 

lepih 

mest 

lepih hribov 

lepih his 

lepih 

mest 

Dativ 

lepemu hribu 

lepi hisi 

lepemu 

mestu 

lepima 

hriboma 

lepima 

hisama 

lepima 

mestoma 

lepim hribom 

lepim hisam 

lepim 

mestom 

Akkusativ 

lep(i) hrib 

lepo hiso 

lepo 

mesto 

lepa hriba 

lepi hisi 

lepi 

mesti 

lepe hribe 

lepe hise 

lepa 

mesta 

Lokativ 

(pri) lepem 
hribu 

(pri) lepi hisi 

(pri) 

lepem 

mestu 

(pri) lepih 
hribih 

(pri) lepih 
hisah 

(pri) 
lepih 
mesti h 

(pri) lepih 
hribih 

(pri) lepih 
hisah 

(pri) 

lepih 

mestih 

Instrumental 

(z) lepim 
hribom 

(z) lepo 
hiso 

(z) lepim 
mestom 

(z) lepima 
hriboma 

(z) lepima 
hisama 

(z) 

lepima 

mestoma 

(z) lepimi 
hribi 

(z) lepimi 
hisami 

(z) lepimi 
mesti 


Bestimmtn und unbestimmtn Artikl gibts im Slowenischn kan, es eagibt si owa monchmoi aus am Eignschoftswoat, ob vo ana 
bestimmtn Soch de Red is, zum Beispii bei grd obraz („[a] schiachs Gsicht“) und grdi obraz („es schiache Gsicht"). Frali hobn si in da 
Umgongssproch a bestimmte und unbestimmte Artikl ausm hinweisendn Fiiawoat ta („dea [do]“) und ausm Zoiwoat eden („a“) 
entwicklt. 


Flexion vo de Zeitweata 

Bei de Zeitwoata wiad noch Peason (easchte, zweite, dritte) und Zoi (Azoi, Zwazoi, Meazoi) untaschiedn. Ois Hoflichkeitsfoam wiad 
de zweite Peason Meazoi („es/ia/enk“) vawendt, gonz ehnlich wia zum Beispii im Franzesischn. 

In da foigendn Tabon san ois Beispii fua de slowenische Verbkonjugation de Gegnwartsfoamen vo delati („mochn“, „oaweitn“) zum 
seng (in Klomma stehn de jeweilign personlichn Fiiawoata, zum Teil nua in eanara mannlichn Foam): 



Singular 

Dual 

Plural 

1. Peason 

(jaz) delam 

(midva) delava 

(mi) delamo 

2. Peason 

(ti) delas 

(vidva) delata 

(vi) delate 

3. Peason 

(on) dela 

(onadva) delata 

(oni) delajo 


Die Vagongenheit und de Zukunft weadn olle mitm Hiifszeitwoat (Auxiliarverb) bid („sein“) in da jeweilign Vagongenheits- oda 
Zukunftsfoam undm Middlwoat von da Vagongenheit (Partizip Perfekt) biidt, wobei des Middlwoat in Zoi und Geschlecht opasst 
wiad, oiso zum Beispii sogt a Mo 'sem delal („i ho gmocht/goaweit“), a Frau 'sem delala, zwa Mona sogn 'sva delala („mia hobn 






gmocht/goaweit“, drei Mona sogn 'smo delali und so weita. Da {Conditional wiad ebnfois mitm Middlwoat von da Vagongenheit biidt, 
olladings mit am unvaendalichn Partikel bi davoa, zum Beispii bi delali („mia/ia/se tatn mochn/oaweitn“). 


Syntax 


Die noamale Sotzstellung is Subjekt-Verb-Objekt, oiso zum Beispii: Borut je kupil kruh. („Da Borut hot a Brot kaft.“) Die Reihnfoige 
ko si owa a je noch Betonung (Sotzakzent) endan, zum Beispii so: Kruh je kupil. („A Brot hoda kaft.“) Oda a so: Kruh je kupil Borut. 
(„Da Borut, dea hot a Brot kaft.“) 

In ana Nominalgruppn ist de Reihnfoige so, dass zeascht es hinweisende Fiiawoat (Demonstrativpronomen), donn es Zoiwoat 
(Numerale), donn es Umstondswoat (Adverb), danoch es Eignschoftswoat (Adjektiv) und zum Schluss es Hauptwoat (und da Rest 
vom Sotz) steht, wobei olle Teile aussam Umstondswoat in Foi, Zoi und Geschlecht iibaeistimmen miassn, ois zum Beispii: Tisti dve 
prav lepi cerkvi nista veliki. („De zwa recht schen Kiachn san ned gross." - Olle Woata aussa prav stehn in da Zwazoi und san 
weiblich, und olle aussam Verb nista dabei a no im easchtn Foi.) 

Nebnsatze fongen meistns mit da („dass“), ki/kateri („woches“), ker („wei“), ko/kot („wia, wonn, ois“) oda ce („wonn, sofean") o. 

Woatschotz 


Es Slowenische woa seit jehea viin Eifliissn ausgsetzt, friara voa oim vom Boarischn, Hochdeitschn, Furlanischn, Venezianisch- 
Italienischn, Dalmatanisch- und Istrisch-Romanischn, Ungarischn und (Seabo-)Krowodischn. Gonz am Ofong, zua Zeit vom 
Protoslowenischn, hots a illyrische und keltische Eifliisse gebn, wobei de meistn vo de Eifliisse woi iiba de Romanen an de Slawn 
weidogebn woadn san. De gonz oidn Eifliisse san vo oim in Oatsbezeichnungen sche zum seng, zum Beispii in Karavanke 
(„Karawankn“) und Kranjska („Krain“). 

Heitzutog kummen de meistn Eifliisse ausm Standarddeitschn und imma mea ausm E nglischn . Vo offiziella Seitn wiad owa vasuacht, 
Fremd- und Lehnwoata eha obzwean, zum Teil sogoa mit einigem Eafoig in da Offentlichkeit, zum Beispii bei zgoscenka („de 
Komprimiade") stott cedejka/CD („CD“), oda bei novinar stott zurnalist („Journalist“). Die Jugend vawendt owa natiiali trotzdem 
gean Eignkreationen ausm Englischn, wobei monchmoi ned gonz kloa is, ob ned a boarische Eifliisse mitspiin, zum Beispii bei ful 
dober („voi guad“, aus englisch full und slowenisch dober, „guad“), wos fiia an Englischsprecha woi kaum zum vastehn wa. 

Die Umgongssproch is jednfois vii weniga „rein“ ois de gschriebane Standardsproch. A poa Beispiele aus da steirischn Dialektgruppn 
vom Slowenischn zagn des gonz guad: araspajz („Eiaspeis“), cajg („Weakzeig“), cajtng („Zeitung“), dohtar („Oazt, Dokta“), esikflajs 
(„sauas Rindfleisch, Rindfleischsolot"), fasiran („Faschiats“), hozntregar („Hosntrega“), krucifiks nahamol! („Kruzifix no amoi!“), 
ksiht („Gsicht“), kseft („Gscheft“), nahkastl („Nochtkastl“), peh („Pech“), ribizl („Ribisl“), srauf(ncigar) („Schraufn[ziaga]“), tasna 
(„Toschn“), zelhkamra („S6chkomma“) - auf Standardslowenisch gibts dafiia natiiali jeweils a ondane Bezeichnung, de owa meistns 
grod am Laund kaum zum hean is. 

Es Slowenische sobst hot owa a an stoaggn Eifluss auf de benochboatn Sprochn ghobt. Bsundas a in da Schriftsproch zum seng is des 
im Furlanischn, owa a in de boarischn Mundoatn vo da Steiamoak und vo Keantn. Aussadem san slowenische Toponyme im Grosstei 
vom Ostoipnraum nachzuweisn (am bekonntestn san do woascheinlich da Toplitzsee und de steirische Hauptstod Graz). Es gibt sogoa 
a (olladings umstrittene) Theorie, noch dea da Nom Ostareich sobst slawischn Uasprungs is. 


Lexikographie 

Die easchte mossgebliche Aufzeichnung vom Standardslowenischn woa intressantaweis a slowenisch-deitsches Woatabuach vom Max 
Pleterschnik (slowenisch Maks Pletersnik) mit 110.000 Stichwoata ( Slovenski-nemski slovar , easchta Bond A-0 1894, zweita Bond P- 
Z 1895). Es easchte asprochige Woatabuach vom Fran Levee is donn owa scho kuaz darauf in Wean easchienen ( Slovenski pravopis, 
1899). 

So richtig koordiniade lexikographische Oaweitn san owa eascht nochm Zweitn Wotkriag aufgnommen woadn. Scho im 1945a-Joa is 
es Institut fiia de slowenische Sproch eigricht woadn, des 1986 nochm scho obn eawehntn Fran Ramovs, em easchtn Direktor vo dem 
Institut, benonnt woadn is (slowenisch Institut za slovenski jezik Frana Ramovsa ); heid is des Institut Teil vo da Slowenischn 
Akademie vo de Wissnschoftn. Des Institut is bis heid damit befosst, asprochige slowenische Woatabiacha z easton. So is vom 1970a- 
bis zum 1991a-Joa noch und noch es fiinfbendige „Woatabuach von da slowenischn Schriftsproch" ( Slovar slovenskega knjiznega 
jezika ) mit an de 110.000 Eitrage aussakummen. A es mossgebliche Rechtschreibwoatabuach vom Slowenischn mit 130.000 Woata 
(mit Eignnomen), des „Slowenische Rechtschreibung" ( Slovenski pravopis ) haasst und zletzt im 2007a-Joa nei aufglegt woadn is, is vo 
dem Institut zsommgstot woadn. Danebn gibts middlawein a etymologische, terminologische und historische Woatabiacha, a 
Synonymwoatabuach, a phraseologisches Woatabuch, a Valenz- und a Neologismuswoatabuach soin a boid aussakummen. Frogn von 
da slowenischn Lexikographie weadn a in da Fochwod ausfiialich diskutiad, zum Beispii in de Zeitschriftn Slovenski jezik / Slovene 
Linguistic Studies, Slavisticna revija, Jezik in slovstvo und Jezikoslovni zapiski. 





Zwasprochige Woatabiacha weadn voa oim vom Laibocha Valog DZS in druckta und elektronischa Foam obotn, am meistn zwischn 
em Slowenischn anaseits undn Deitschn, Englischn und Italienischn ondaraseits. Middlaweile gibts owa a Woatabiacha fua fost olle 
slawischn Sprochn, fua Franzesisch, Spanisch , Hollendisch, Ungarisch und Lateinisch. Aussadem gibts a frei vafugboas slowenisch- 
deitsches Online-Woatabuch von da deitschn Linguistin Birte Lonneker-Rodman. 

Die zwa gresstn Textkorpora, de fua de Heastbllung vo de Woatabiacha heagnummen weadn, san da FIDA-Korpus, dea em Valog 
DZS, da Philosophischn Fakultat vo da Universitat vo Laiboch und am Foaschungsinstitut gheat, und da Korpus Nova beseda, dea em 
Fran-Ramovs-Institut gheat. Jeda von de zwa Korpora hot mea ois 100 Millionen Woata. 

Schau aa 


■ Slawische Besiedlung vo de Ostoipm 

■ Bairische Ethnogenese 


Beleg 


1. Da Artikl 7 vom Ostareichischn Stodsvatrog vom 15. Mai 1955 garantiat a de Slowenen in da Steiamoak (und woi a de 
Slowenen im Buagnlau nd) de sobn Mindaheitnrechte wia de Keantna Slowenen. Dea Artikl is in Bezug auf de wenign 
steirischn und buagnlendischn Slowenen owa nia vawiaklicht wuan. 

2. In Slowenien lebn aus historische Grtinde vu Leid aus de ondan Teile vo Ex-Jugoslawien, dazua kummen no de 
stotlich oneakonntn autochthonen Mindaheitn vo de Ungarn und Italiena, oisdonn a no de ned oda nua teilweise 
stotlich oneakonntn Mindaheitn, und zwoa de Roma und de sogenonntn „Oitostareicha“, oiso Boarischsprochign. 


Literatim 


■ Peter Stih, Vasko Simoniti, Peter Vodopivec: Slowenische Geschichte, Graz 2008. 

■ Peter Stih: Glossen zu einer neuen Monographie uber Karantanien. 


Im Netz 


■ Eintrog zua slowenischn Sproch in da Enzyklopadie des Europaischen Ostens (https://web.archive.org/web/20070927 
OlMSS/http^/www.uniddu.ac.at/eeo/Slowenisch.pdf) (PDF-Datei, 249 kB) 

■ Online-Woatabuach Slowenisch-Deitsch-Slowenisch (https://web.archive.Org/web/20091223081207/http://webapp.rrz. 
uni-hamburg.de/~slowenisch/) 


Slawische Sprochn 

Ostslawisch: Oidnowgoroda Dialekt 11 Altostslawisch t | Karpato-Russinisch | Russisch | Ruthenisch 11 Ukrainisch | WeiKrussisch | 
Westpolessisch 

Westslawisch: Kaschubisch | Knaanisch t | Niadasorbisch | Obasorbisch | Polabisch t | Pomoranisch t | Poinisch | Slowakisch | 
Slowinzisch 11 Tschechisch 

Sidslawisch: Agais-Mazedonisch | Altkirchenslawisch|Oidkiachaslawisch t | Banater Bulgarisch | Bosnisch | Bulgarisch | 
Buagnlaundkrowodisch | Krowodisch | Mazedonisch | Moliseslawisch | Montenegrinisch | Serbisch | Serbokrowodisch | Slowenisch 

Andane: Jugoslawo-Russinisch | Kiachaslawisch | Russenorsk 11 Slawenoserbisch 11 Slovianski | Slovio | Urslawisch t 

' ausgstoam 


Vh „https://bar.wikipedia.org/w/index.php?title=Slowenische_Sproch&oldid=735278“ 


De Seitn is zletzt am 7. Jenna 2020 um 19:07 gandert worn. 

de Nutzungsbedingunga bschriebm. 









